Text file: 10456.txt
author: tablicatz
downvotes: 9
end consideration date: 2019-11-01
id: '10456'
number comments: 35
number views: 1046
proposal type: Odziv pristojnega organa
response: "Odziv Ministrstva za delo, dru\u017Eino, socialne zadeve in enake mo\u017E\
  nosti\nV zvezi s predlogom poudarjamo, da so v slovenskem \_sistemu \_socialne \_\
  varnosti (poleg socialnih zavarovanj) predvidene tudi razli\u010Dne oblike socialnih\
  \ transferjev.\_\nV zvezi z upravi\u010Denostjo do otro\u0161kega dodatka poudarjamo,\
  \ da Zakon o star\u0161evskem varstvu in dru\u017Einskih prejemkih\_v 73. \u010D\
  lenu dolo\u010Da, da ima pravico do otro\u0161kega dodatka eden od star\u0161ev\
  \ oziroma druga oseba za otroka s prijavljenim prebivali\u0161\u010Dem v Republiki\
  \ Sloveniji, ki dejansko \u017Eivi v Republiki Sloveniji. Zakon o star\u0161evskem\
  \ varstvu in dru\u017Einskih prejemkih \_v prvem odstavku 78. \u010Dlena dolo\u010D\
  a, da ima pravico do dodatka za veliko dru\u017Eino eden od star\u0161ev, \u010D\
  e imajo eden od star\u0161ev in otroci skupno stalno prebivali\u0161\u010De v Republiki\
  \ Sloveniji in dejansko \u017Eivijo v Republiki Sloveniji. Zakon o star\u0161evskem\
  \ varstvu in dru\u017Einskih prejemkih v 69. \u010Dlenu dolo\u010Da, da ima pravico\
  \ do pomo\u010Di ob rojstvu otroka ima mati ali o\u010De s stalnim prebivali\u0161\
  \u010Dem v Republiki Sloveniji, ki dejansko \u017Eivita v Republiki Sloveniji. Poleg\
  \ prijavljenega prebivali\u0161\u010Da je torej pogoj \u0161e dejansko bivanje v\
  \ Republiki Sloveniji.\nZaradi uskladitve slovenske zakonodaje z Direktivo 2011/98/EU\
  \ (neskladnost nam o\u010Dita Evropska komisija v opominu) bodo pravice do dru\u017E\
  inskih prejemkov vezane na stalno ali za\u010Dasno prebivali\u0161\u010De enega\
  \ od star\u0161ev in/ali otroka, in ne ve\u010D zgolj na stalno prebivali\u0161\u010D\
  e.\nV zvezi z upravi\u010Denostjo do denarne socialne pomo\u010Di in varstvenega\
  \ dodatka odgovarjamo, da pogoje za upravi\u010Denost do omenjenih pravic urejata\
  \ Zakon o socialno varstvenih prejemkih (v nadaljnjem besedilu ZSVarPre) in Zakon\
  \ o uveljavljanju pravic iz javnih sredstev (v nadaljnjem besedilu ZUPJS).\_\nV\
  \ skladu z 2. \u010Dlenom ZSVarPre sta denarna socialna pomo\u010D in varstveni\
  \ dodatek socialno varstvena prejemka, namenjena tistim posameznikom, ki si materialne\
  \ varnosti ne morejo zagotoviti zaradi okoli\u0161\u010Din, na katere sami ne morejo\
  \ vplivati.\nZSVarPre v 3. \u010Dlenu dolo\u010Da, da so upravi\u010Denci do denarne\
  \ socialne pomo\u010Di po tem zakonu dr\u017Eavljani Republike Slovenije (v nadaljnjem\
  \ besedilu: RS), ki imajo stalno prebivali\u0161\u010De v RS, tujci, ki imajo dovoljenje\
  \ za stalno prebivanje in stalno prebivali\u0161\u010De v RS ter osebe, ki jim je\
  \ priznana mednarodna za\u0161\u010Dita in njihovi dru\u017Einski \u010Dlani, ki\
  \ so na podlagi pravice do zdru\u017Eitve dru\u017Eine pridobili dovoljenje za prebivanje\
  \ v RS in imajo prijavljeno stalno oziroma za\u010Dasno prebivali\u0161\u010De v\
  \ RS (prvi odstavek). Pravico do denarne socialne pomo\u010Di in varstveni dodatek\
  \ lahko uveljavljajo tudi osebe, ki ta socialno varstvena prejemka lahko uveljavljajo\
  \ na podlagi mednarodnih aktov, ki obvezujejo RS (drugi odstavek).\nZSVarPre dolo\u010D\
  a tudi, da je vsakdo po svojih sposobnostih dol\u017Ean skrbeti za dostojno pre\u017E\
  ivetje sebe in svojih dru\u017Einskih \u010Dlanov. Kdor si ne more pre\u017Eivetja\
  \ zagotoviti sam z delom (od osebe, ki je zmo\u017Ena za delo, se zahteva da je\
  \ aktiven iskalec zaposlitve, to pomeni da je vpisana v evidenco brezposelnih oseb\
  \ pri Zavodu RS za zaposlovanje in aktivno i\u0161\u010De zaposlitev), s pravicami\
  \ iz dela ali zavarovanja, z dohodki iz premo\u017Eenja in iz drugih virov oziroma\
  \ z nadomestili ali prejemki po drugih predpisih ali s pomo\u010Djo tistih, ki so\
  \ ga dol\u017Eni pre\u017Eivljati, ima pravico do denarne socialne pomo\u010Di v\
  \ vi\u0161ini in pod pogoji, dolo\u010Denimi s tem zakonom in z ZUPJS. Do denarne\
  \ socialne pomo\u010Di je tako upravi\u010Den posameznik, ki si sam materialne varnosti\
  \ za\u010Dasno po merilih tega zakona ne more zagotoviti zaradi okoli\u0161\u010D\
  in, na katere ne more vplivati. Okoli\u0161\u010Dine, na katere bi posameznik lahko\
  \ vplival, veljavni zakon dolo\u010Da primeroma.\nUpravi\u010Denci do varstvenega\
  \ dodatka pa so poleg zgoraj navedenih osnovnih pogojev za varstveni dodatek posamezniki,\
  \ ki izpolnjujejo \u0161e naslednje pogoje in so:\n trajno nezaposljivi ali trajno\
  \ nezmo\u017Eni za delo ali starej\u0161i od 63 let (\u017Eenske) oziroma od 65\
  \ let (mo\u0161ki) in niso delovno aktivni (niso zaposleni) in so upravi\u010Deni\
  \ do denarne socialne pomo\u010Di oziroma bi lahko bili upravi\u010Deni do denarne\
  \ socialne pomo\u010Di ali \u010De njihov dohodek oziroma lastni dohodek dru\u017E\
  ine presega cenzus za pridobitev denarne socialne pomo\u010Di, ne presega pa cenzusa\
  \ za varstveni dodatek. \nSistem socialnih pomo\u010Di je tako zadnja varovalna\
  \ mre\u017Ea \u0161ir\u0161ega sistema socialne varnosti, ki posamezniku pomaga\
  \ pri pre\u017Eivetju, ko nastopijo okoli\u0161\u010Dine, na katere ne more vplivati.\
  \ Hkrati pa mora ta mre\u017Ea posameznika tudi opolnomo\u010Diti oziroma mu omogo\u010D\
  iti, da bo lahko sam poskrbel za svojo socialno varnost, zato se strinjamo, da je\
  \ znanje slovenskega jezika, predvsem pri iskanju zaposlitve, zelo pomembno.\nGlede\
  \ na zgoraj navedeno je tako pri pravici do denarne socialne pomo\u010Di kot pri\
  \ pravici do varstvenega dodatka osnovni pogoj za upravi\u010Denost do pravice prijava\
  \ stalnega prebivali\u0161\u010Da v RS. V skladu z Zakonom o tujcih\_se dovoljenje\
  \ za stalno prebivanje izda tujcu, ki je pet let neprekinjeno zakonito prebival\
  \ v RS na podlagi dovoljenja za za\u010Dasno prebivanje. Po preteku petletnega obdobja\
  \ pa se lahko sklepa, da obstaja verjetnost znanja slovenskega jezika.\nGlede na\
  \ navedeno Vlada Republika Slovenije predloga ne podpira."
response date: 2020-01-27
response due date: null
sent date: 2019-09-30
title: Uporaba slovenskega jezika pri pridobitvi pravic v Sloveniji
upvotes: 104
url: https://predlagam.vladi.si/predlog/10456
